google/wiki40b huggingface dataset:
Else Laxmand

Biografi

Hun var datter av rikshoffmester Poul Laxmand og Inger Holgersdatter Munk (Lange). I 1502, da Else var 16 år gammel, ble hennes stenrike far overfaldt og drept på vei hjem, etter en samtale med kong Hans på slottet, av de to adelsmennene Bjørn Andersen Bjørn og Ebbe Strangesen. Laxmands fetter, riksråd Oluf Stigsen Krognos tok heretter Else og hennes to søsken til seg i sitt hus, og inndro deres fedrene og mødrene eiendommer under sin bestyrelse. 
Kongen overvar messer for den avdøde Laxmands sjel, og lot sin vogn ledsage liket til Vor Frue Karmelitterkloster i Helsingør. Men kort etter kunngjorde kongen på Sjællands landsting i Ringsted at Laxmand hadde stått i forræderisk forbindelse med svenskerne, og at hans gods derfor ville bli beslaglagt av kronen.

Ekteskap

Else Laxmand var, da faren døde, trolovet med befalingsmann på Kalmarhus, Abraham Eriksen Gyldenstierne. Han ektet Else, mot kongens vilje og til tross for hennes fattigdom og den skamplett som var kastet over familien. Den 10. september 1503 avga Gyldenstierne Kalmar len og flyttet med sin hustru til gården Demstrup ved Randers Fjord i Jylland. Her levde de inntil Gyldenstierne under Christian IIs dro tilbake til sitt fødeland, Sverige. Han hadde flere ganger forsøkt å overbevise Christian II om den store urett som var overgått hans kone, men uten resultat. Gyldenstierne døde i 1514, hvoretter Else fortsatte bestrebelsene med å skaffe arven tilbake, men kun med store utgifter til følge. Hun ga seg senere igjen tilbake til Danmark. Ved en herredagsdom av 4. desember 1526 ble hun og broren Peder anerkjent til deres mødrenearv, hvorfor de mottok erstatning i Asserbo og gods på Fyn. De måtte samtidig gi avkall på ethvert arvekrav etter faren. 
Else Laxmand hadde 6 barn med Gyldenstierne. Datteren Giørvel Abrahamsdatter Gyldenstierne overtok Knabstrup etter moren.

Gravsten

Else Laxmand døde den 31. desember 1546, og ble gravlagt i Vallby kirke, Skåne under en gravsten utført av Morten Bussert. På stenen, som bærer Laxmands portrett i helfigur, ses hennes fedrene våpen Laxmand, Brahe, Krummedige og Thott samt hennes mødrene våpen Munk/Lange, Flemming, Krumpen og Munk.
Junior-VM på skøyter 2017

Junior-VM på skøyter 2017 ble arrangert fra 17. til 19. februar 2017 i Helsingfors i Finland.
Thank You for Being a Friend

«Thank You For Being A Friend» er en amerikansk sang, skrevet av Andrew Gold. Han spilte den selv inn. «Thank You For Being A Friend» ble utgitt på singlen Asylum E-45456 i 1978. Produsenter var Andrew Gold og Brock Walsh. B-siden var «Still You Linger On».
«Thank You For Being A Friend» ble også utgitt på Golds tredje album, All This and Heaven Too.
Sangen ble senere innspilt av Cynthia Fee til å tjene som temasang i NBCs situasjonskomedie Pantertanter og gjeninnspilt til CBS' spin-off The Golden Palace.
Sangen var også med i Casey Kasems siste American Top 40, i episoden Mac's Mom Burns Her House Down av It's Always Sunny in Philadelphia, i episoden Double, Double, Boy in Trouble av The Simpsons og i episoden av Saturday Night Live fra mai 2010, med Betty White som vert, hvor tidligere og daværende medlemmer av rollebesetningen fremførte sangen, etterfulgt av en death metalversjon, fremført av White iført skimaske.
En innspilling av sangen med Elaine Paige og Dionne Warwick ble utgitt på Paiges duettalbum Elaine Paige and Friends i 2010.

Norsk versjon

Ottar Johansen har skrevet en norsk tekst. Den norske tittelen er «Takk for at du er en venn».

Listeplassering

Singleversjonen til Andrew Gold nådde en 26. plass på den amerikanske Billboard Hot 100-listen i 1978.
Bymarka

Slagord

Jens Fredrik von der Lippe, tidligere sjef for Trondheim Kommuneskoger, lanserte følgende slagord for friluftsbruken av Bymarka: «Her er du alltid velkommen når ingen kan se at du har vært der!».
Spesialagent

En spesialagent er en person med bemyndigelse til å handle i en annens sted innen et begrenset juridisk område. Det motsatte er en generalagent (se fullmektig), som har generell tillatelse til å opptre på vegne av en annen i dennes navn.
Betegnelsen spesialagent brukes hovedsakelig om kriminaletterforskere med bemyndigelse fra den amerikanske føderale staten til å håndheve visse føderale lover. Disse skiller seg fra etterforskere i de amerikanske delstatene, som vanligvis har generell fullmakt til å håndheve alle lover innen delstatens territorium.
Sälen Trysil Airport

Scandinavian Mountains Airport

Per 2016 ligger den nærmeste regulære svenske lufthavnen i Mora, cirka 100 km unna. Den nærmeste lufthavnen fra Trysilfjellet på den norske siden er Gardermoen, som ligger 180 km unna. 
Utbyggingen av lufthavnen er ment å utvide flystripen til 2500 meter, i første hånd ment for charterfly med skiturister til Sälenfjällen (avstand 10–45 km) og det norske alpinanlegget Trysilfjellet (avstand 43 km).
Den svenske regjeringen besluttet den 3. april 2014 å bidra med 250 millioner kroner i investeringsstøtte til den planlagte lufthavnen.Byggingen ble planlagt å starte sommeren 2016, selv om visse forsinkelser er blitt forårsaket av Trafikverket med hensyn til blant annet veier og EU-godkjennelse. Byggestart var i august 2017. Flyplassen beregnes være i drift i desember 2019.
NM i svømming kortbane 2009

NM i svømming kortbane 2009 ble arrangert i Kristiansund 26.-29. mars 2009. Arrangør var IL Norodd.
Boksen går

Boksen går, eller Boksen av («Kick the Can» på engelsk) er en klassisk barnelek som kan ha eksistert like lenge som menneskene. Det er en slags variant av gjemsel og passer best om man er flere som deltar.
Leken starter ved at en av deltakerne står med foten eller inntil en avtalt boks og teller til et avtalt tall. Det avtalte tallet er avhengig av hvor mange som er med, slik at alle som er med skal få tid nok til å finne seg et gjemmested. Når deltageren som er valgt til å telle har startet å telle, skal de andre gjemme seg. Når den som teller er ferdig, er oppgaven å finne de deltagerne som har gjemt seg, og å si vedkommendes navn på boks. Når den som talte sier "Petter på boks", må Petter komme seg frem til boksen før den som talte, hvis ikke er Petter fanget. Det smarteste er derfor å finne gjemmesteder som er i nærheten av boksen, slik at man kommer seg raskere til boksen enn den som teller. 
Dersom Petter når frem først og sier"Boksen går", frigjøres alle som før har blitt fanget, og leken starter på nytt. Leken er slutt når alle er fanget.

Varianter

Det finnes flere lokale varianter og variasjoner man kan gjøre denne på. Ikke bare kan man endre på selve reglene for leken, men det finnes også mange måter å velge boks på. Det kan enten være en ting som står fast i naturen, for eksempel en transformatorboks, søppelkasse eller noe som ikke står fast, for eksempel en brusboks. Det finnes også varianter i form av hvordan for eksempel Petter skal si "Boksen går" på, enten ved å ta på selve boksen eller ved å sparke i boksen. En annen variant er også hva man sier for å starte leken på nytt. Noen velger å si "Boksen går", andre vil gjerne bruke "Boksen av". Det går også an å gjøre leken om til et lagspill.
Uttrykket Boksebrenner er lokalt et uttrykk innenfor leken. Det forventes av den som står at vedkommende skal gå rundt og finne de andre. Men hvis personen som står ikke fjerner seg fra boksen kalles dette for boksebrenning.
Erkebispedømmet Utrecht

Erkebispedømmet Utrecht er et katolsk bispesete som kan føre sine røtter tilbake til 800-tallet. Det ble opphøyet til metropolitanerkebispedømme den 12. mai 1559, men gikk de facto under som følge av reformasjonen i Nederlandene. Den 4. mars 1853 ble det gjenopprettet.
Novomoskovsk GRES gasskraftverk

Novomoskovsk GRES kraftverk (russisk: Novomoskovskaja GRES) er et varmekraftverk med en installert produksjonskapasitet på 261 MW fordelt på tre turbiner, beliggende utenfor Novomoskovsk i Tula oblast ved elva Don, Russland.  
Brenselskildene er mazut og naturgass. Anlegget ble påbegynt i 1930, og stod ferdig i 1934 (første byggetrinn).  Siden er kraftverket utvidet og fornyet flere ganger. Anlegget eies av TGK-4. 
Det har vært en massiv omstilling til bruk av naturgass ved dette kraftverket, som en gang var Sovjetunionens største varmekraftverk. Tidligere het det Stalinogorsk GRES.
Werner Icking Music Archive

Werner Icking Music Archive, ofte forkortet WIMA er et webarkiv med noter i public domain. WIMA er fortsettelsen av det nedlagte GMD Music Archive og er oppkalt etter grunnleggeren Werner Icking. For tiden redigeres arkivet av Christian Mondrup.
WIMA inneholder hovedsakelig europeisk klassisk musikk, men også jazz-noter. WIMA er dessuten hjemmesiden for MusiXTeX, et open source verktøy for framstilling av notetrykk basert på publiseringsverktøyet TeX.
De fleste komposisjonene som finnes på WIMA er av komponister fra renessanse/barokk-tiden. For en del av tidligmusikken er notene som er publisert på WIMA de første moderne utgavene av disse komposisjonene. En del samtidige komponister har valgt å publisere sine verk på WIMA.
Thomas Robinson (komponist)

Thomas Robinson (født rundt 1560, sannsynligvis død etter 1609) var en engelsk renessanse-komponist og musikklærer som underviste i og komponerte for lutt, cister, orpharion, pandora, gambe og sang.

Liv

Det lille en vet om Robinsons liv er utledet av innledningene til bøkene hans. Faren var sannsynligvis i tjeneste hos Robert Cecil, 1. jarl av Salisbury og den unge Thomas var i tjeneste hos broren, Thomas Cecil, 1. jarl av Exeter. Cecils familie var meséner for kunstnere, hovedsakelig musikere, deriblant kjente størrelser som William Byrd og Orlando Gibbons.
En gang før 1589 ble Thomas Robinson musikklærer i Helsingør for kong Frederik IIs datter, prinsesse Anna av Danmark. Ved danskekongens hoff var det ansatt en rekke musikere fra England, Frankrike, Tyskland og Nederlandene, deriblant den mest kjente luttkomponisten fra den engelske renessansen, John Dowland.
I 1603 publiserte Thomas Robinson Medulla Musicke, den regnes i dag som tapt. Hans mest kjente verk er læreboka The Schoole of Musicke (1603), den tok hovedsakelig for seg lutt, men inneholder også stoff for pandora, orpharion, gambe og sang. Boka ble åpenbart regnet som det mest betydelige læreverket for lutt i sin tid.
I 1609 kom New Citharen Lessons, en lærebok for cister beregnet på begynnere og viderekomne.
Robinsons verk er til dels egne komposisjoner, dels arrangementer, enkelte av disse er kjente stykker av John Dowland, som «My Lord Willoughby's Welcome Home» i The Schoole of Musicke og «Can She Excuse My Wrongs?» i New Citharen Lessons.
Etter 1609 finnes ingen informasjon om Thomas Robinsons liv.
Medythia

Utseende

Middelssttore (5 - 6 millimeter), slanke, blanke, brunrødlige bladbiller med svarte tegninger på dekkvingene. Pronotum er så langt som bredt, mye smalere enn de jevnbrede dekkvingene.

Levevis

Både larvene og de voksne (imago) er planteetere, og kan gjøre en del skade på soya og andre bønner. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten forekommer i Asia og Afrika. Én art er nylige påvist i Europa
Senior-VM i curling

Senior-VM i curling er en årlig curlingturnering for spillere som er minst 50 år gammel.  
Turneringen startet i 2002 med syv herrelag og 4 damelag, men har senere økt til 15 herrelag og 12 damelag.
Sepak takraw under Asialekene 2002

Sepak takraw under Asialekene 2002. Sepak takraw var en av flere sporter under de fjortende Asialekene som ble arrangert i Busan i Sør-Korea. Det var fjerde gangen sepak takraw var med på programmet i Asialekene. Turneringene ble avviklert i perioden 9. til 19. desember 1998. Det var i alt seks turneringer, circle, regu og lag for både menn og damer. Det var andre gangen som kvinner deltok i sepak takraw i Asialekene. Det var 153 utøvere fra 10 nasjoner som deltok og Thailand ble beste nasjon med fem gullmedaljer foran Sør-Korea med en.
Örnsberg tunnelbanestasjon

Örnsberg tunnelbanestasjon er en stasjon på Stockholms tunnelbane. Den ligger i bydelen Aspudden i Söderort i Stockholm.
Stasjonen trafikkeres av T-bane 2 (rød linje) og ligger mellom stasjonene Aspudden og Axelsberg.
Stasjonen ble innviet 5. april 1964 og består av en utendørs plattform med inngang fra vest ved Örnsbergsvägen. Örnsberg var endestasjon fram til 16. mai 1965.
Scientific pitch notation

Scientific pitch notation er en av mange metoder som gir navn til notene i den kromatisk skala ved å kombinere en bokstav, et fortegn, og et nummer som identifiserer tonens oktav. Det som kalles enstrøken c (natura) eller middel C blir C4. Definisjonen av scientific pitch notation i denne artikkelen er slik den ble vedtatt av Acoustical Society of America i 1939, hvor C0 er i nærheten av den lavestklingende hørbare frekvens; ca. 16 Hz.
Scientific pitch notation brukes ofte til å spesifisere et instruments omfang. På denne måten unngår man problemet med at andre systemer ikke tar hensyn til at mange instrumenter er transponerende, samtidig som at man likevel ikke trenger bruke frekvenstall.

Liknende systemer

Notasjon som ser ut til å være scientific pitch notation kan av og til dog være basert på en alternativ oktavnummerering. For eksempel bruker ofte software og hardware basert på MIDI C5 eller C3 for å angi C4 (middel C eller c').
Erdmann Jensen

Erdmann Jensen (født 1683 i Kristiania, død 1742 i Kristiansand) var rådmann og overformynder i Kristiansand fra 1718 til sin død. Han skrev Christiansands Krønike, som i stor grad er basert på rådstue- og bytingsprotokoller som med få unntak gikk tapt i bybrannen i 1734, og dermed er en viktig kilde til Kristiansands tidlige historie.
Christiansands Krønike ble først utgitt i 1919. En ny utgave kom i 1991.
Greta Sårheim Veien

Idrettskarriere

Sårheim Veien var en av de ledende kvinnelige spydkasterne i Norge på 1970-tallet og hennes personbeste på 53,26 meter, står som det 8. beste resultat i Norge med den gamle spydtypen. Hennes personbeste i diskos på 49,96 meter fra et stevne i Førde, 27. mai 1978 gir henne niendeplass på listene over Norges beste gjennom alle tider.
Hun har sju NM-medaljer i spyd, hvorav to gull fra 1973 og 1978.
Under NM i 1977 vant hun to bronsemedaljer, en i spyd og en i diskos.
Martín Vladimir Rodríguez Torrejon

Landslaget

9. september 2014 fikk han sin første landskamp for Chile mot Haiti.
Han ble tatt ut i Chiles tropp til FIFA Confederations Cup 2017 i Russland.
25. juni 2017 scoret han sitt første landslagsmål for Chile mot Australia.
Charlottenlund videregående skole

Universitetsskole

Skolen inngikk høsten 2015 samarbeid med Norges Teknisk- Naturvitenskapelige Universitet - NTNU, Charlottenlund Ungdomsskole og Huseby barneskole. Den skal fungere som universitetsskole blant annet ved å styrke lærerutdanningen gjennom større integrering av disiplinfag.
3D Monster Maze

Spillet

Man spiller spillet fra et førstepersonssperspektiv, som en person som er på vei ut av en labyrint. Labyrinten er kvadratisk og 16 ganger 18 celler stor. Den har bare en utgang og et fiendtlig monster, en Tyrannosaurus rex. Målet i spillet er å komme seg ut av labyrinten. I starten av spillet er sitter monsteret stille, men så snart som spilleren beveger på seg, så begynner den å jage på spilleren. Man kan høre monsteret i spillet, og den er mer stille hvis den er lengre unna. Hvis den ser spilleren, så vil den løpe mot spilleren og spise han.
Kozo Hosokawa

Karriere

Kozo Hosokawa startet sin profesjonelle karriere i Kyoto Purple Sanga i 1994.
Curling under Vinter-OL for ungdom 2012

Curling under Vinter-OL for ungdom 2012 ble arrangert i Innsbruck Exhibition Centre i Innsbruck i Østerrike fra 14. til 22. januar 2012. 
Det deltok 64 utøvere fra 16 nasjoner, og det ble konkurrert i mix lag og mix double.
Leptanilloidinae

Utseende

Små (gjerne 3–4 mm), slanke, gule eller brunlige, blinde maur. De ligner på Leptanillinae fra den gamle verden, og det er sannsynlig at de er et økologisk motstykke til disse, men det er usikkert om de er nært beslektet med dem. Hodet er lengre enn bredt, mer eller mindre firkantet. Både hodet og kroppen er kraftig punktert og matte. Fasettøyne mangler hos arbeiderne, antennene er temmelig kraftige, mandiblene slanke og middels lange. Thorax er ganske slank, beina middels lange og nokså kraftige. Petiolus er to-leddet, bakkroppen (gaster) forholdsvis slank. Hannene har fullt utviklede fasettøyne og ligner på spinkle snyltevepser.

Levevis

Lite synes å være kjent om økologien til denne gruppen, men utseendet tyder på at de fører et underjordisk levesett. De blir plassert i gruppen Dorylomorpha, som omfatter ulike grupper av hærmaur, og det er sannsynlig at også disse har et lignende levesett.

Utbredelse

Denne gruppen finnes bare i Sør- og Mellom-Amerika. De overlapper dermed ikke i utbredelse med Leptanillinae, som de ellers ligner.
American Hustle

Om filmen

Filmen er basert på virkelige hendelser.
American Hustle mottok hele ti Oscar-nominasjoner, blant annet for beste film, beste regissør (Russell), alle fire skuespillerkategorier (Bale, Adams, Cooper og Lawrence) og beste originale manus (Singer og Russell).
Filmen fikk også nominasjoner i sju Golden Globe-kategorier, og vant tre av dem (beste komedie/musikal, Adams for beste kvinnelige skuespiller i en komedie/musikal og Lawrence for beste kvinnelige skuespiller i en birolle).

Handling

En sann historie om svindleren Irving Rosenfeld (Christian Bale) og hans partner Sydney Prosser (Amy Adams), som blir tvunget til å jobbe sammen med den spinnville FBI-agenten Richie DiMaso (Bradley Cooper). DiMaso presser dem inn i en verden av maktsyke personer og korrupte politikere som er like farlig som den er fristende. Involvert er også borgermester av New Jersey, Carmine Polito (Jeremy Renner), og Irvings uforutsigbare kone Rosalyn (Jennifer Lawrence).
Grunnkretser i Valle kommune

Grunnkretser i Valle kommune er delområder og grunnkretser som seksjonerer Valle kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Dighanikaya

Dighanikaya eller Digha nikaya er en buddhistisk religiøs tekstsamling. Det er den første av fem samlinger (nikaya) innenfor Sutta pitaka, som er en av «de tre kurvene» i Tripitaka, Theravadabuddhismens kanon. Sutta pitaka er den av de tre kurvene som inneholder læreutsagn fra Buddha og hans disipler om buddhismens innhold.
Dighanikaya består av 34 dialoger; delt i tre grupper: Sīlakkhandhavagga, Mahavagga og Patika-vagga.
Blant de mest kjente «sutta»ene (sutra) fra verket er nr 16, Maha-parinibbana Sutta, som skildrer Buddhas siste dager og død; nr 31 Sigalovada Sutta hvor buddha drøfter trosutøvelse og etikk for lege buddhister. Videre nr 2 Samaññaphala og nr 1 Brahmajala Sutta om universets historie og fremtid; og nr 9  Potthapada Suttaen som anbefaler og veileder i samathameditasjon.
Get Fuzzy

Get Fuzzy er en amerikansk tegneserie som blir skrevet og tegnet av Darby Conley. Serien om handler om det som skjer med en reklamemann i Boston, Rob Wilco, og hans to antropomorfe dyr, katten Bucky Katt og hunden Satchel Pooch. Tegneserien ble første gang trykket i 1999 og blir nå sett i over 200 dagsaviser over hele USA, kommer også ut i Norge. Serien er under utvikling for å bli filmatisert.
Tegneseriens humor oppstår i konfliktområdet mellom Bucky og Satchels personligheter som er ekstreme stereotyper av hund og katt. Den søte, tillitsfulle og svært naive Satchel blir stadig utsatt og utnyttet av den tidvis grusomme, selvsentrerte og ikke helt skarpe Bucky. Rob blir gående i midten og forsøker å forsone de to, og blir ofte frustrerte av dem, spesielt for å leve med Buckys destruktive natur og generelle ondskapsfullhet.
Katten har bare én hoggtann og hunden bærer armbåndsur.
Fylkesvei 4838

Fylkesvei 4838 går mellom Tjøsvoll og Tjøsvoll bru i Åkrehamn i Karmøy kommune. Veien er 660 meter lang.
Frem til 2019 hadde veien betegnelsen fylkesvei 865.
Cuddalore (distrikt)

Demografi

Ved folketellingen i 2011 var det 2 600 880 innbyggere i distriktet, mot 2 285 395 i 2001. Den urbane befolkningen utgjør 33,94 % av befolkningen.
Barn i alderen 0 til 6 år utgjorde 10,02 % i 2011 mot 12,47 % i 2001. Antallet jenter i den alderen per tusen gutter er 895 i 2011 mot 957 i 2001.
Mykola Moroziuk

Klubbkarriere

Moroziuk startet sin fotballkarriere med ungdomsfotball hos Dynamo Kiev, hvor han spilte seg oppover gjennom tredje- og andrelaget til klubben. Etter å ha vært på et låneopphold hos Dnipro Dnipropetrovsk i 2007 ble han hentet til førstelaget på permanent basis og fikk sin debut i mai 2008. Hos Dynamo Kiev fikk han ti seriekamper på tre sesonger, og ble lånt ut til både Obolon Kiev i juli 2009 og Kryvbas Kryvyj Rih i januar 2010. 
Under Superkubok Ukraiiny i 2007 scorte han det avgjørende målet i straffesparkkonkurransen mot Sjakhtar Donetsk. Morozjuk fikk sin europacupdebut under Mesterligaen 2008/2009 i tredje kvalifiseringsrunde mellom Dynamo Kiev og Spartak Moskva, hvor han kom inn som innbytter for Artem Milevskyj.
I juni 2010 gikk kontrakten hans med Dynamo Kiev ut, og i slutten av måneden signerte han under på en treårskontrakt med FK Metalurh Donetsk.

Internasjonal karriere

Moroziuk fikk 28 kamper for Ukraina U-19 i perioden 2005 til 2007, og 19 kamper for Ukraina U-21 i perioden 2007 til 2010. Han fikk sin offisielle landslagsdebut for Ukraina i en vennskapskamp borte mot Sveits den 17. november 2010 (2–2), hvor han kom inn som innbytter for Jevhen Konopljanka. Han scorte sitt første landslagsmål i en vennskapskamp mot Norge den 6. februar 2013 (2–0) i Sevilla.
Vera Farmiga

Karriere

Farmiga spilte i kjente filmer som 15 Minutes (2001), The Manchurian Candidate (2004) og Running Scared (2006), men det var i birollen som Madolyn i Martin Scorseses The Departed (2006) hun ble lagt merke til for alvor blant filmpublikum. Tre år senere fikk hun også sin første Oscar-nominasjon for sin rolletolkning som Alex i Up in the Air (2009).
Senere har hun også spilt i Source Code (2011) og Safe House (2012).
Thomas Walsh

Karriere

I begynnelsen av 1870-årene fulgte han oppfordringen om å «go west, young man» og fant seg selv i Colorado,  fikk god betaling for sine snekkerferdigheter. I løpet av 1870-tallet ble horder tiltrukket til Black Hills i Sør-Dakota på grunn av  gull-rushet. Håpefulle menn plaget av gullfeber. Det har blitt sagt det første Walsh ble tiltrukket av, var de mulighetene som kom med gullrushet, i form av omsetning av varer og tjenester til kunstig høye priser, i motsetning til selve gullgravingen.
Etter hvert som han ble mer og mer oppslukt av gullgravingen begynte han å handle med utstyr til gullgravere for retten til  gruvedrift som betaling. Han studerte gruveteknologi på kvelden. I 1877 flyttet han til Leadville, Colorado med en liten formue på om lag 75 000 dollar (tilsvarer 1 687 000 i 2017). Sammen med sin kone kjøpte han Grand Central Hotel i Leadville.
Etter å ha blitt ekspert i faget i gull og gruvedrift ble Walsh overmannet av gullfeber og dro opp i åsene. I motsetning til andre gullgravere, tok han en langt mer metodisk og grundig tilnærming til leting som snart lønte seg. I 1896 kom han hjem og ytret ordene som senere ble tittelen på hans datters bok, «Daughter I've Struck it Rich!». Gruven, The Camp Bird Mine i nærheten av Ouray, Colorado ga 5 000 dollar per dag (tilsvarer 144 000 dollar etter dagens verdi. Det ga rikdom til Walshs familie «utover drømmer om gjerrighetI». I en kort periode tjente Walsh en formue på 3 000 000 dollar (tilsvarer 86 364 000 dollar i 2017).

Washington, DC

Den rikdom som Walsh oppdaget ga raskt familien en overdådig livsstil som omfattet turer til Europa, fine klær og dyre biler. Rundt 1898 flyttet familien til Washington, D.C., hvor han i 1900 ble utnevnt av President William McKinley som USAs representant til Paris-Utstillingen i 1899.
Remembrance

Remembrance er et musikkalbum med Ketil Bjørnstad, utgitt i 2009.
Coyote Linux

Coyote Linux er en liten distribusjon av Linux, som inkluderer operativsystemkjernen og de nødvendige tjenester til en brannmur og en ruter. Den er ment å foreta lett Network Address Translation-deling av en internett-forbindelse med en enkelt IP-adresse blant mange datamaskiner i et lokalt nettverk.
Første versjon ble lansert i desember 1998. Siste versjon er 3.0 fra 4. februar 2009.